དབྱངས་རྩོམ་མཁན་གྱི་ཕྱོགས་ནས་ཆོས་རྒྱ་མཚོ་དང་འཇམ་བྷེ་སོགས་ལ་འཇོན་ཐང་ཆེ་བ་མ་ཟད།ཁོ་ཚོས་གཞས་ཚིག་གང་དེ་ལ་དེ་འཚམ་གྱི་དབྱངས་འགྲོས་བརྩམས་ཡོད་པ་ནི་ང་ཚོས་མིག་མཐོང་ལག་ཟིན་རེད།དཔེར་ན།ཨ་ཅེ་འབྲོག་མོའི་དབྱངས་རྟ་ལ་ཚིག་དེའི་ལྷོད་ཤ་དང་བབ་ཆགས་པའི་མཛེས་ཉམས་ལ་ལྟོས་ཏེ་དབྱངས་ཀྱི་འགྲོས་དེ་ཡང་ལྷུང་ལྷུང་གི་ཆུ་ཕྲན་ཞིག་ལྟར་ཞི་འཇམ་མམ་སོས་དལ་གྱིས་ཉན་པ་པོའི་སེམས་ཁོང་དུ་བཞུར་ཡོང་ངོ་།།དེ་དང་དེས་མཚོན་པའི་མང་པོ་ཞིག་འདིར་གླེང་སྤྲོ་ཡང་གླེང་མཁན་གྱི་སྒྱུད་ལུག་གིས་རེ་ཞིག་བཏང་སྙོམས་སུ་བཞག་པའོ།།